OpenLLM-France/wikimedia huggingface dataset:
# Juan Gómez Bárcena

Juan Gómez Bárcena (Santander, 1984) és un escriptor i crític espanyol. És llicenciat en Teoria de la Literatura i Literatura Comparada, en Filosofia i en Història.

## Obres

* Los que duermen. (Salto de Página; 2012)
* El cielo de Lima. (Salto de Página; 2014)
* Kanada (Sexto Piso, 2016)

### Edicions al seu càrrec

* VV.AA. Bajo treinta. Editorial Salto de Página; 2013 (edició i pròleg).

## Premis i reconeixements

* Premi Ojo Crítico de Narrativa 2014,
* Premi Sintagma a la millor novel·la espanyola triada pels lectors
* Premi Ciudad de Alcalá de Narrativa 2015.
* Los que duermen va ser considerada una de les millors òperes primeres de 2012 pel Cultural d'El Mundo, i en 2014 va rebre el Premi Tormenta al millor autor revelació,.

## Referències

* ↑ «Los que duermen.». Arxivat de l'original el 2014-06-06. [Consulta: 3 abril 2017].
* ↑ «El cielo de Lima.». Arxivat de l'original el 2014-12-27. [Consulta: 3 abril 2017].
* ↑ «Juan Gómez Bárcena: “No hay nada malo ni poco ético en los finales felices"». [Consulta: 3 abril 2017].
* ↑ «Bajo treinta.». Arxivat de l'original el 2014-06-28. [Consulta: 3 abril 2017].
* ↑ http://www.rtve.es/radio/20141125/juan-gomez-barcena-premio-ojo-critico-rne-narrativa-novela-cielo-lima/1054662.shtml
* ↑ http://www.loslibrerosrecomiendan.com/noticias/premios-sintagma-2014/
* ↑ http://www.festivalpremierroman.com/SDL_2014/medias/presel_es_2014.pdf Arxivat 2014-12-27 a Wayback Machine.
* ↑ http://www.elcultural.es/revista/letras/Los-que-duermen/31681
* ↑ http://latormentaenunvaso.blogspot.com.es/2014_01_05_archive.html
# Agrupació Electoral José María Ruiz Mateos

Agrupació Electoral José María Ruiz Mateos fou un partit polític espanyol fundat per l'empresari José María Ruiz-Mateos arran de l'expropiació del seu holding d'empreses "Rumasa" per part de l'Estat. El nom complet del partit polític és "Partido del Trabajo y Empleo-Agrupación Ruiz-Mateos", tal com figura en el registre de partits polítics del Ministeri de l'Interior espanyol amb data del 30 d'agost de 1989. La seva activitat política va durar cinc anys, obtenint representació institucional únicament en els primers comicis que es va presentar l'agrupació, assolint dos escons en el Parlament europeu. Els resultats obtinguts pel partit en la seva breu història van ser els següents:
| Eleccions al | Vots | % | Diputats Regidors |
| Parlament Europeu 1989 | 608.560 | 3,84 | 2 |
| Congrés dels Diputats 1989 | 219.883 | 1,07 | 0 |
| Municipals 1991 | 23.404 | 0,12 | 0 |
| Congrés dels Diputats 1993 | 54.518 | 0,23 | 0 |
| Parlament Europeu 1994 | 82.410 | 0,44 | 0 |

## Referències

* ↑ «Miedo a la sombra de Aznar» (en castellà). Diario Vasco, 25-11-2008.
* ↑ «Elecciones Generales 1989» (en castellà). Libertad digital, 2011. [Consulta: 13 gener 2013].
* ↑ Roig i Berenguer, Rosa Mari. Los efectos del sistema electoral europeo en España (en castellà). Institut de Ciències Polítiques i Socials, 2005.
# Zinconigerita-6N6S

La zinconigerita-6N6S és un mineral de la classe dels òxids que pertany al grup de la nigerita.

## Característiques

La zinconigerita-6N6S és un òxid de fórmula química Zn₃Sn₂Al₁₆O₃₀(OH)₂. Va ser aprovada com a espècie vàlida per l'Associació Mineralògica Internacional l'any 2018, sent publicada l'any 2022. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m13811.

## Formació i jaciments

Va ser descoberta a Xianghualing, al comtat de Linwu, Chenzhou (Hunan, República Popular de la Xina). També ha estat descrita a la pegmatita Rosendal de l'illa de Kimitoön, a la regió de Finlàndia Pròpia (Finlàndia), i a la pegmatita de Roncadeira, al municipi de Nova Palmeira (Paraíba, Brasil).

## Referències

* ↑ «Zinconigerite-6N6S» (en anglès). Mindat. [Consulta: 11 març 2022].
* ↑ Rao, Can; Gu, Xiangping; Wang, Rucheng; Xia, Qunke; Dong, Chuanwan; Hatert, Frédéric; Bo, Fabrice Dal; Yu, Xuege; Wang, Wumengyu «Zinconigerite-2N1S ZnSn2Al12O22(OH)2 and zinconigerite-6N6S Zn3Sn2Al16O30(OH)2, two new minerals of the nolanite-spinel polysomatic series from the Xianghualing skarn, Hunan Province, China». American Mineralogist, 107, 10, 03-10-2022, pàg. 1952–1959. DOI: https://doi.org/10.2138/am-2022-7983 [Consulta: 15 novembre 2022].
* ↑ Burke, E.A.J.; Lof, P.; Hazebroek, H.P. «Nigerite from the Rosendal pegmatite and aplites, Kemiö island, southwestern Finland». Bulletin of the Geological Society of Finland, 49, 2, 01-12-1977, pàg. 151–157. DOI: DOI:10.17741/bgsf/49.2.008 [Consulta: 11 març 2022].
* ↑ Beurlen, Hartmut; Thomas, Rainer; Soares, Dwight; Silva, Marcelo «NIGERITE GROUP “ZINCONIGERITE-(6N6S)” VARIETY IN THE RONCADEIRA PEGMATITE, NOVA PALMEIRA-COUNTY STATE OF PARAÍBA, BORBOREMA PROVINCE, NE-BRAZIL». Estudos Geológicos, 28, 1, 31-07-2018. DOI: 10.18190/1980-8208/estudosgeologicos.v28n1p35-55 [Consulta: 11 març 2022].
# Anya Chalotra

Anya Chalotra (Wolverhampton, Anglaterra, 21 de juliol de 1996) és una actriu anglesa. Va començar a fer-se famosa el 2018 amb la sèrie Wanderlust. Tanmateix, no va ser fins a l'any següent, el 2019, quan assolí fama internacional gràcies al seu rol de Yennefer de Vengerberg a la sèrie de Netflix The Witcher.

## Biografia

Anya Chalotra va nàixer a Wolverhampton, una ciutat gran al nord-oest de Birmingham, al si d'una família angloíndia. El seu pare, nascut a l'Índia, va arribar al Regne Unit quan tenia 8 anys i la seva mare és anglesa. Va créixer en un poble de Lower Penn, a South Staffordshire, on va viure amb els seus pares i els seus dos germans: la seva germana gran Reeya i el seu germanet Arun.
Es va graduar a l'Escola de Música i Teatre Guildhall, on estudià les arts durant tres anys, i més endavant es dedicà a l'actuació a la St. Dominic’s Grammar School el 2007. També va fer teatre a l'Acadèmia de Música i Arts Dramàtics de Londres.

## Filmografia
### Televisió

| Any | Títol | Rol | Notes |
| 2018 | Wanderlust | Jennifer Ashman | 5 episodis |
| 2018 | Els assassinats de l'abecedari | Lily Marbury | 3 episodis |
| 2019–2023 | The Witcher | Yennefer de Vengerberg | 23 episodis |

### Doblatge

| Any | Títol | Rol | Notes |
| 2019 | Sherwood | Robin Loxley | 10 episodis |

## Referències

* ↑ «Who is Anya Chalotra, the Indian-origin actor from The Witcher?» (en anglès). [Consulta: 18 març 2020].
* ↑ «Heroic role for actress Anya» (en anglès), 13-09-2017. Arxivat de l'original el 28 juliol 2019. [Consulta: 28 juliol 2019].
* ↑ Smith, Anna «Anya Chalotra Wiki, Age, Height, Boyfriend, Family, Biography & More». Dreshare, 01-10-2018 [Consulta: 18 novembre 2018]. Arxivat 2020-11-12 a Wayback Machine.
# Do bemoll major

Do bemoll major (també Do♭M en la notació europea i C♭ en la notació americana) és la tonalitat que té l'escala major a partir de la nota do♭. Així, la seva escala està constituïda per les notes do♭, re♭, mi♭, fa♭, sol♭, la♭ i si♭. La seva armadura té set bemolls, és a dir, totes les notes de l'escala. El seu relatiu menor és la tonalitat de la bemoll menor, i la tonalitat homònima és do bemoll menor. El seu equivalent enharmònic és si major, que és la que s'usa habitualment.
En la música irlandesa s'utilitza do bemoll major com a tonalitat principal d'una composició. En alguns manuscrits, l'armadura de do bemoll major en la clau de fa està escrita amb el bemoll del fa a la quarta línia del pentagrama.
Do bemoll major és una tonalitat adequada per a l'arpa quan tots els pedals estan en posició alta, i és considerada la tonalitat més ressonant de l'instrument. Així, a Ein Heldenleben ('Una vida d'heroi') de Richard Strauss, la primera intervenció de les arpes està escrita en do bemoll major, mentre que la resta de l'orquestra està tocant en mi bemoll major.

## Referències

* ↑ «basicmusictheory.com: C-flat major scale». [Consulta: 8 abril 2019].
* ↑ CreandoPartituras. «Todas las escalas (mayores y menores)» (en castellà), 14-04-2013. [Consulta: 22 març 2019].
# Patricia Ayala

Patricia Ayala (Artigas, 25 d'agost de 1966) és una especialista en logopèdia i política uruguaiana pertanyent a la coalició d'esquerres Front Ampli. És l'actual intendenta del departament d'Artigas, al nord del país.
Ayala va néixer el 25 d'agost de 1966. Es va graduar en logopèdia a la Universitat de la República de Montevideo. Militant del Front Ampli des de la seva joventut, va ingressar al Moviment de Participació Popular (MPP) el 1989.
Durant les eleccions departamentals del 2005 va ser elegida edil, per al període 2005-2010. Pel que fa a les eleccions nacionals del 2009, va ser al primer lloc de la llista del MPP, resultant electa com a la primera diputada a representar a Artigas a la Cambra de Representants de l'Uruguai. El seu període s'estén del 2010 al 2015.
Actualment és diputada pel departament d'Artigas. Va ser una de les candidates del Front Ampli per a la Intendència del seu departament, durant les eleccions departamentals del 9 de maig de 2010, obtenint-ne la victòria. Va comptar amb el suport dels dos sectors majoritaris del seu partit, el MPP i el Front Líber Seregni.

## Referències

* ↑ Biografia - Front Ampli (castellà)
* ↑ Diari El País digital, 10 de maig de 2010 (castellà)
# Els Verds

«Els Verds» té aquests significats:
* Partits polítics:
** Els Verds (Catalunya)
** Els Verds (Confederació Ecologista de Catalunya) partit ecologista actiu entre 1993 i 1998
** Els Verds - Alternativa Verda amb seu a Sant Feliu de Guíxols i fundat el 1999
** Els Verds - Esquerra Ecologista de Catalunya amb seu a l'Hospitalet de Llobregat i fundat el 2002
** Els Verds - Esquerra Ecologista del País Valencià amb seu a València i fundat el 2004
** Els Verds - L'Alternativa Ecologista, amb seu a Mataró i fundat el 1989
** Els Verds - Opció Verda amb seu a l'Hospitalet de Llobregat i fundat el 1998
** Els Verds de Mallorca partit ecologista actiu entre 1998 i 2010
** Els Verds de Menorca partit ecologista actiu entre 2001 i 2011
** Els Verds del País Valencià, amb seu a Gandia i fundat el 2006
** Els Verds del Vallès Oriental, amb seu a Granollers i fundat el 2003
** Verds d'Andorra, amb seu a Andorra la Vella i fundat el 2003
** Els Verds d'Europa
** Els Verds (Alemanya)
** Els Verds (Àustria)
** Els Verds (Benín)
** Els Verds de l'Iran
** Els Verds (Espanya)
** Els Verds (França)
** Els Verds (Taiwan)
** Partit Ecologista-Els Verds de Portugal
** Els Verds-Aliança Lliure Europea, grup parlamentari del Parlament Europeu
* Altres organitzacions: Castellers de Vilafranca
# Reservoir (Central Park)

El Reservoir és la principal bassa de Central Park, a New York. S'allarga sobre una superfície de 42.9 hectàrees i fou construït entre 1858 i 1862.
El 1994, és rebatejat Jacqueline Kennedy Onassis Reservoir en honor de la Novaiorquesa Jacqueline Kennedy-Onassis, dona del 35è president americà John Fitzgerald Kennedy. (Ref : (anglès) New York Times Report)
S'allarga sobre gairebé tota l'amplada del parc d'est a oest, i del carrer 86 al 96 del sud al nord. Ofereix una circumferència de 2,54Km aproximadament, molt preuada pels esportistes. D'una profunditat de 40 peus (és a dir 12,192m), acull més de mil milions de litres d'aigua, que serveix essencialment per a l'alimentació d'aigua potable als habitants de l'illa de Manhattan.
Contribueix activament al bé del parc, sobretot a l'estiu, quan l'evaporació de l'aigua refreda sensiblement l'ambient proper. Ofereix igualment una vista magnífica de Manhattan des del parc, i recíprocament, en conseqüència dels treballs de reconstrucció del paisatge de la rodalia del lloc (2,5 milions de $).
Els treballs de rehabilitació es van acabar a finals de 2003, amb la col·locació d'un nou tancat d'acer amb ornamentacions de fosa, molt semblant al tancat original que hi havia de 1864 a 1926. Aquesta realització, d'un cost de 2 milions de $, fou finançat per una donació generosa de Donna i Marvin Schwartz. La pista de la reserva és particularment deliciosa per als passeigs. La salven 3 ponts per a vianants de fosa, dels que el n° 28, conegut de manera més comuna amb el nom de pont gòtic a causa de corbes de les seves ferreteries que recorden l'arquitectura d'una església gòtica.
A la primavera, el recorregut d'aquesta pista és encara més meravellós per la presència de cirerers florits. Alguns d'aquests cirerers són entre els arbres més vells del parc, alguns datant d'una donació del Japó el 1912 per commemorar l'Hudson-Fulton Centenari. Aquesta pista és també molt preuada pels ornitòlegs aficionats, que han pogut localitzar més de 20 espècies d'ocells aquàtics. Aquestes observacions són particularment més enriquidores a l'hivern, sent els altres punts d'observació menys actius.

## Referències

* ↑ Carroll, Raymond. Barnes & Noble complete illustred map and guidebook to Central Park (en anglès). Nova York: Silver Lining Books, 2003, p. 88-93. ISBN 0-7607-1660-9.
# Don Miki

Don Miki va ser una revista de còmics, que es va editar a Espanya als anys 70 i 80 del segle XX per part de l'editorial Montena primer i Primavera posteriorment. En total se'n van editar 664 números en un període de 13 anys, Va ser una de les més longeves de la seva categoria. L'edició setmanal va durar des de l'octubre del 1976 fins al juny del 1989.
El contingut estava format per historietes gràfiques de Mickey Mouse i l'Ànec Donald, juntament amb els personatges secundaris creats per Floyd Gottfredson en el primer cas i Carl Barks en el segon. En concret, aquesta revista era una adaptació al castellà de la revista italiana Topolino, per la qual cosa la majoria de les historietes estaven signades per artistes italians com Romano Scarpa, Giorgio Cavazzano o Giovan Battista Carpi.
Paralel·lament a la seua publicació, van aparèixer altres publicacions de contingut similar com Dumbo o Don Donald.
Actualment el nom de la revista ha estat recuperat per part de Planeta de Agostini (actual propietari dels drets de publicació dels còmics Disney a l'Estat espanyol per donar títol a la seua nova col·lecció de llibres amb historietes d'aquestos personatges.

## Referències

* ↑ Don Miki a la tebeosfera
* ↑ Don Miki, la revista a locoretro.com
* ↑ Don Miki Arxivat 2017-03-02 a Wayback Machine. al web de Planeta de Agostini

## Vegeu també

* Romano Scarpa, il·lustrador italià de les primeres historietes.

## Enllaços externs

* Llista de números editats amb les portades a inducks.com
* Inducks.com Llista de números editats de la nova col·lecció Don Miki de Planeta de Agostini.
# Any u

Any u (títol original en anglès: Year One) és una pel·lícula estatunidenca dirigida per Harold Ramis, estrenada el 2009 i doblada al català. La pel·lícula interpreta en clau d'humor la Bíblia, com la dels Monty Python La vida de Brian.

## Argument

Zed (Jack Black) i Oh (Michael Cera), els protagonistes de la pel·lícula, interpreten dos caçadors primitius i maldestres, que després d'haver estat expulsats del seu poble per haver tastat la poma de l'Arbre prohibit i comencen un llarg viatge bíblic trobant Caín (David Cross), quan mata Abel (Paul Rudd), després són esclavitzats pels guàrdies de Sodoma trobant Abraham (Hank Azaria) just abans de sacrificar Isaac (Christopher Mintz-Plasse) i Zed diu ser un missatger de Déu i atura el sacrifici, convidat a la casa d'Abraham; després del sopar, Isaac porta Zed i Oh a Sodoma on després de diverses aventures seran capaços d'acabar amb èxit la pel·lícula.

## Distribució

La pel·lícula, produïda per Apatow Productions, va ser estrenada als Estats Units el 19 de juny de 2009 de Columbia Pictures.

## Repartiment

Els protagonistes Jack Black i Michael Cera són compatibles amb un gran elenc, Christopher Mintz-Plasse interpreta Isaac i Hank Azaria fa el paper d'Abraham. El director de la pel·lícula Harold Ramis fa d'Adam i Rhoda Griffis és Eva, també Kyle Gass i Zaftig l'eunuc i Bill Hader interpreta un xaman.
* Jack Black: Zed
* Michael Cera: Oh
* Christopher Mintz-Plasse: Isaac
* David Cross: Caïn
* Olivia Wilde: Princesa Inanna
* Vinnie Jones: Sargon
* Paul Rudd: Abel
* Hank Azaria: Abraham
* Harold Ramis: Adam
* Rhoda Griffis: Eve
* Xander Berkeley: el rei
* Gia Carides: la reina
* James B. McDaniel: Sodom Buyer
* June Diane Raphael: Maya
* Juno Temple: Imma
* Paul Scheer: Bricklayer
* Oliver Platt: Gran Sacerdot
* David Pasquesi: Primer ministre
* Kyle Gass: Zaftig l'eunuc
* Gabriel Sunday: Seth
* Matthew Willig: Marlak

## Referències

* ↑ «Any u». Ésadir.cat. [Consulta: 3 novembre 2022].
* ↑ «Jack Black Likens Year One to Monty Python's Life of Brian». reelzchannel.com/. Arxivat de l'original el 2011-01-03. [Consulta: 3 novembre 2012].

## Enllaços externs

* Any u - Lloc web oficial
# Dorin

«Dorin» té aquests significats:
* Dorín (Xeraco, 1982), jugador de raspall
* Dorin Chirtoacă (1978, Chişinău), periodista i polític de la República de Moldàvia
* Dorin Mateut (Bogata-Curtuiuş, 1965), futbolista romanès
* Françoise Dorin (1928-2018) dramaturga i lletrista de cançons francesa
* René Dorin (La Rochelle, 1899 - Noisy-le-Grand, 1969), compositor i cançoner francès
* Le Plessis-Dorin municipi francès, situat al departament del Loir i Cher
# Pascual Somma

Pascual Somma (Montevideo, 1896 - ibídem, 1930) va ser un futbolista internacional uruguaià, campió olímpic el 1924 amb la seva selecció.

## Biografia

Somma va ser vuit cops campió de la Primera Divisió de futbol de l'Uruguai amb el Club Nacional de Football i quatre cops campió d'Amèrica amb la selecció de futbol de l'Uruguai.
El 1924 va viatjar amb la selecció cap a París per participar en els Jocs Olímpics d'estiu d'aquell any, on l'Uruguai va obtenir la seva primera medalla d'or en futbol masculí. Entre 1911 i 1924 va jugar 42 partits amb La Celeste.

## Referències

* 1 2 Martín Tabeira. «Equips de l'Uruguai a la Copa del Món» (en anglès). RSSSF, 10-10-2006. [Consulta: 22 juliol 2011].
* ↑ Luis Fernando Passo Alpuin. «Participacions en la Selecció de l'Uruguai» (en anglès). RSSSF, 06-11-2009. [Consulta: 22 juliol 2011].
# Eleccions generals de Tanzània de 1995

Les eleccions generals es van celebrar en Tanzània el 29 d'octubre i el 29 de novembre de 1995. Van ser les primeres eleccions generals multipartidistes després de l'aixecament de la prohibició dels partits polítics diferents de Partit de la Revolució (CCM) en 1992. No obstant això, el CCM va mantenir el seu control del país, ja que el seu candidat Benjamin Mkapa va guanyar les eleccions presidencials i el partit va guanyar 186 dels 232 districtes electorals. 182 dels districtes electorals estaven en el continent, i 50 a Zanzíbar.
Després de l'elecció, es van concedir als partits 37 escons addicionals per a dones parlamentàries en funció de la proporció d'escons en l'Assemblea Nacional, mentre que cinc membres van ser triats per la Cambra de Representants de Zanzíbar i deu membres van ser proposats pel President. El Fiscal General era també membre d'ofici, amb el que el nombre total de parlamentaris ascendia a 285.

## Resultats
### President

| Candidat | Partit | Vots | % |
| Benjamin Mkapa | Partit de la Revolució | 4,026,422 | 61.82 |
| Augustino Mrema | NCCR–Mageuzi | 1,808,616 | 27.77 |
| Ibrahim Lipumba | Front Cívic Unit | 418,973 | 6.43 |
| John Cheyo | Partit Democràtic Unit | 258,734 | 3.97 |
| Vots nuls/en blanc | Vots nuls/en blanc | 333,936 | - |
| Total | Total | 6,846,681 | 100 |
| Font: EISA ||||

### Assemblea nacional

| Partit | Vots | % | Escons | Dones |
| Partit de la Revolució | 3,814,206 | 59.22 | 186 | 28 |
| NCCR–Mageuzi | 1,406,343 | 21.83 | 16 | 3 |
| Chadema | 396,825 | 6.16 | 3 | 1 |
| Front Cívic Unit | 323,432 | 5.02 | 24 | 4 |
| Partit Democràtic Unit | 213,547 | 3.32 | 3 | 1 |
| Aliança Democràtica de Tanzània | 76,636 | 1.19 | 0 | 0 |
| Aliança per a la Reconstrucció Nacional | 60,707 | 0.94 | 0 | 0 |
| Unió per a la Democràcia Multipartidista | 41,257 | 0.64 | 0 | 0 |
| Partit Laborista de Tanzània | 27,963 | 0.43 | 0 | 0 |
| Lliga Nacional per a la Democràcia | 26,666 | 0.41 | 0 | 0 |
| Partit Democràtic del Poble Unit | 19,841 | 0.31 | 0 | 0 |
| Partit Nacional Popular | 18,155 | 0.28 | 0 | 0 |
| Partit Progressista de Tanzània - Maendeleo | 15,335 | 0.24 | 0 | 0 |
| Vots nuls/en blanc | 405,768 | - | - | - |
| Total | 6,846,681 | 100 | 232 | 37 |
| Font: EISA |||||

## Referències

* 1 2 Tanzania: 1995 National Assembly election results Arxivat 2010-09-02 a Wayback Machine. EISA
# Globus meteorològic

Un globus/baló meteorològic, globus/baló sonda o globus científic és un globus (específicament un tipus de globus per a altes altituds) que porta instruments meteorològics que permeten de conèixer dades com la pressió atmosfèrica, temperatura, humitat i velocitat del vent amb una radiosonda. Per a obtenir les dades del vent poden ser rastrejats per radar, recerca direccional o amb un sistema de posicionament global (GPS).

## Materials i equip

El globus porta el gas d'enlairament, i la seva làmina pot estar fabricada de làtex altament flexible o de polietilè. La radiosonda és la unitat instrumental que hi penja, al final d'una corda. Hi ha radiosondes que poden detectar el contingut d'ozó.
Normalment el globus s'omple d'hidrogen però pot ser substituït per l'heli. La taxa d'ascens es pot controlar per la quantitat de gas amb què el globus s'omple. Poden arribar a altituds de 40 km (25 milles) o més, però l'altitud total està limitada pel descens de la pressió atmosfèrica que es produeix amb l'increment de l'altitud cosa que fa que el globus acabi desintegrant-se. A més alçada es fan servir coets meteorològics i després satèl·lits.
Entre els principals fabricants d'aquests tipus de globus hi ha empreses de la Xina, el Japó, l'Índia i els Estats Units.
Sovint s'han citat els globus meteorològics com a OVNIs. L'expressió "globus sonda" s'utilitza de manera figurada especialment en termes de l'estratègia política.

## Llançament localització i usos

Es fan llançaments a tot el món per a poder diagnosticar les condicions atmosfèriques actuals i fer-ne prediccions. Hi ha unes 800 localitzacions al món que fan habitualment aquestes anàlisis, dues vegades al dia, usualment a les 00:00 hores UTC i a les12:00 UTC. En alguns casos calen dades addicionals. Es fan per a utilitats militars i civils. En principi les dades es comparteixen entre tots els països.
Del tipus especialitzat se'n fan per l'aviació, l'estudi de la contaminació i la recerca científica.

## Referències

* ↑ «Cerca: Baló». Institut d'Estudis Catalans. [Consulta: 8 juny 2020].
* 1 2 «Scientific Balloons» (en anglès). NASA. [Consulta: 8 juny 2020].
* ↑ «Sources for Latex Balloons» (en anglès). Honolulu NWS and Central Pacific Hurricane Center University of Hawaii Meteorology. Arxivat de l'original el 2014-02-24. [Consulta: 9 juny 2020].
* ↑ «NWS factsheet». Arxivat de l'original el 2016-02-20. [Consulta: 2 juliol 2010].

## Vegeu també

* Satèl·lit estratosfèric
* Aeròstat

## Enllaços externs

* NASA Balloon Program Office – Wallops Flight Facility, Virginia
* StratoCat – Historical recompilation project on the use of stratospheric balloons in the scientific research, the military field and the aerospace activity